
Ieinteresētā piegādātāja uzdotais jautājums un Iepirkuma komisijas atbilde

	Ieinteresētā piegādātāja jautājums
	Iepirkuma komisijas atbilde

	Atsaucoties uz Valsts SIA “Autotransporta direkcija” iepirkuma “Juridisko pakalpojumu sniegšana” (Identifikācijas numurs AD2026/18; turpmāk – Iepirkums) nolikuma 1.8.2.punktu, lūdzam sniegt atbildi uz zemāk norādīto jautājumu.

Lai apliecinātu pretendentu atbilstību Iepirkuma nolikumā norādītajām prasībām, kā arī iegūtu papildu punktus par piesaistīto speciālistu pieredzi, pretendentiem ir jāiesniedz apjomīgi pierādījumi (atsauksmes, līgumu kopijas, darbu nodošanas/pieņemšanas aktu kopijas vai citi dokumenti, kas apliecina katras norādītās pieredzes atbilstību Iepirkuma nolikuma prasībām un kas ļauj Komisijai viennozīmīgi pārliecināties par dokumenta satura, tiesas procesa vai sagatavotā rakstiskā atzinuma atbilstību prasītajai tiesību jomai) par lielu skaitu pieredzes piemēru. 

Iepirkumā noteiktais piedāvājumu sagatavošanas laiks, ņemot vērā nepieciešamo apliecinājumu skaitu, var būt nepietiekams, lai sagatavotu kvalitatīvu piedāvājumu, un var ierobežot konkurenci.

Lai nodrošinātu kvalitatīva piedāvājuma izstrādi, nodrošinot apjomīgo Iepirkuma nolikumā norādīto apliecinošo dokumentu sagatavošanu un iesniegšanu par katru norādīto pretendenta un speciālista pieredzi un veicinātu konkurences iespējas Iepirkumā, lūdzam pagarināt piedāvājumu iesniegšanas termiņu par vienu nedēļu, t.i., līdz 2026. gada 14. augustam.

	Iepirkuma komisija ir izskatījusi lūgumu par piedāvājumu iesniegšanas termiņa pagarinājumu un, lai nodrošinātu piegādātājiem objektīvu iespēju sagatavot un iesniegt kvalitatīvus, nolikuma prasībām atbilstošus piedāvājumus, kā arī veicinātu brīvu konkurenci un vienlīdzīgu attieksmi pret visiem pretendentiem, ir pieņēmusi lēmumu pagarināt iepirkuma "Juridisko pakalpojumu sniegšana" (ID nr. AD2026/18) piedāvājumu iesniegšanas termiņu līdz 2026. gada 14. augustam plkst. 10:00.




